徐鹹清

徐鹹清  ， 字仲山 ， 浙江上虞人 。 紹興蓬萊詩社創始人之一 。 少奇慧 ， 一歲能識字 ， 五歲通一經 。 方束髮 ， 已有文名於時 。 康熙十八年 （ 公元1679年 ） 舉博學鴻儒 ， 罷歸 。 在都時 ， 大學士李爵工小學 ， 與論字 ， 辨詰是非 ， 深爲折服 。 妻商景徽 ， 爲明吏部尚書商周祚次女 ， 嗜學能詩 。 因就稽山闢廣庭 ， 構藥欄 ， 設長筵 ， 發所藏書 ， 暇輒與之博考群籍 ， 抽牘賦詩 。 女昭華 ， 嘗執經於毛奇齡 ， 亦有詩才 。 鹹清洞精字學 ， 又博極墳典 。 著有資治文字一百卷 ， 《 清史列傳 》 毛奇齡稱其 “ 訂證之確 ， 引據之博 ， 爲古今巨觀 ” 。